
ประกาศองค์การบริหารส่วนตำบลเทพราช
เรื่อง  รับสมัครบุคคลเพื่อเลือกสรรเป็นพนักงานจ้าง ประจำปีงบประมาณ พ.ศ. 2564
**********************

ด้วยองค์การบริหารส่วนตำบลเทพราช  อำเภอสิชล  จังหวัดนครศรีธรรมราช จะดำเนินการรับสมัครบุคคลเพื่อคัดเลือกเป็นพนักงานจ้างตามภารกิจ และ เลือกสรรแต่งตั้งเป็นพนักงานจ้างทั่วไป                 สังกัดองค์การบริหารส่วนตำบลเทพราช จำนวน 3 อัตรา  ดังนั้น จึงอาศัยอำนาจตามความในพระราชบัญญัติระเบียบบริหารงานบุคคลส่วนท้องถิ่น พ.ศ. 2542  มาตรา 13  มาตรา 14 มาตรา 15 และมาตรา 25 ประกอบกับประกาศคณะกรรมการพนักงานส่วนตำบลจังหวัดนครศรีธรรมราช เมื่อวันที่ 26 กรกฎาคม 2547 เรื่อง กำหนดหลักเกณฑ์เกี่ยวกับพนักงานจ้างขององค์การบริหารส่วนตำบลมติคณะกรรมการพนักงานส่วนตำบลนครศรีธรรมราช  จึงประกาศรับสมัครบุคคลเพื่อเลือกสรรเป็นพนักงานจ้าง ประจำปีงบประมาณ พ.ศ. 2564 เป็นพนักงานจ้างตามภารกิจ จำนวน 1 อัตรา  รายละเอียดดังนี้
พนักงานจ้างตามภารกิจ 
1)  ตำแหน่ง พนักงานขับรถยนต์  (กองช่าง)
 

 จำนวน 1 อัตรา
    1. ตำแหน่งที่รับสมัคร   ลักษณะงานที่ปฏิบัติ   อัตราค่าตอบแทน   และระยะเวลาการจ้าง
   ลักษณะ งานที่ปฏิบัติอัตราค่าตอบแทนและระยะเวลาการจ้างเป็นไปตามเอกสารรายละเอียดตามภาคผนวก ก.แนบท้ายประกาศนี้
2.  คุณสมบัติทั่วไปและคุณสมบัติเฉพาะตำแหน่ง          
           ผู้สมัครเข้ารับการคัดเลือกต้องมีคุณสมบัติทั่วไป และคุณสมบัติเฉพาะตำแหน่ง ดังนี้
  2.1 คุณสมบัติทั่วไป  ผู้สมัครต้องมีคุณสมบัติและไม่มีลักษณะต้องห้าม ดังต่อไปนี้

1)  มีสัญชาติไทย

2)  มีอายุไม่ตำกว่า 18 ปี   และไม่เกิน 60 ปี 

3) ไม่เป็นบุคคลล้มละลาย

4) ไม่เป็นผู้ที่มีร่างกายทุพพลภาพ ไร้ความสามารถ หรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบล  ดังต่อไปนี้

5) โรคเรื้อนในระยะติดต่อหรือในระยะที่ปรากฏอาการเป็นที่รังเกียจในสังคมวัณโรคใน
ระยะอันตราย

6) โรคเท้าช้างในระยะที่ปรากฏอาการเป็นที่รังเกียจในสังคม

7) โรคติดยาเสพติดให้โทษ

8) โรคพิษสุราเรื้อรัง

9) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง
 
10) ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่น  สมาชิกสภาท้องถิ่น
                       11) ไม่เป็นผู้ที่เคยต้องรับโทษจำคุกโดยคำพิพากษาของศาลถึงที่สุดให้จำคุก   เพราะกระทำความผิดทางอาญา เว้นแต่เป็นโทษสำหรับความผิดอันได้กระทำโดยประมาท หรือความผิดลหุโทษ 
 
12) ไม่เป็นผู้ที่เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือหน่วยงานอื่นของรัฐ
2.2  คุณสมบัติเฉพาะสำหรับตำแหน่ง
                            คุณสมบัติเฉพาะสำหรับตำแหน่ง เป็นไปตามเอกสารรายละเอียดแนบท้ายประกาศนี้

 3.  วัน  เวลา  และสถานที่รับสมัครสอบ
                       กำหนดการรับสมัครให้ยื่นใบสมัครด้วยตนเอง ตั้งแต่วันที่ 15-23 มีนาคม 2564                 (ในวันและเวลาราชการ) เวลา 8.30-16.30 น. ณ ที่ทำการองค์การบริหารส่วนตำบลเทพราช หมู่ที่ 2              ตำบลเทพราช อำเภอสิชล จังหวัดนครศรีธรรมราช สอบถามรายละเอียดเพิ่มเติมได้ที่                                โทรศัพท์ 0-7575-3110-1   
                  4.  เอกสารและหลักฐานที่ต้องนำมายื่นพร้อมใบสมัคร      
4.1 ผู้สมัครสอบจะต้องยื่นใบสมัครด้วยตนเอง  โดยกรอกรายละเอียดในใบสมัครให้ถูกต้อง
และครบถ้วน  พร้อมทั้งนำเอกสารฉบับจริงและสำเนารับรองความถูกต้อง  อย่างละ  1  ชุด  ดังนี้ 
(1) สำเนาวุฒิการศึกษา (ถ้ามี) พร้อมรับรองสำเนาถูกต้อง  จำนวน  1  ฉบับ
(2) รูปถ่ายหน้าตรง ไม่สวมหมวก ไม่ใส่แว่นตาดำ  ขนาด  1  นิ้ว ถ่ายครั้งเดียวไม่เกิน 6  เดือน จำนวน 2 รูป และให้ผู้สมัครเขียน ชื่อ – สกุล ตำแหน่งที่สมัครสอบ                     ไว้ด้านหลังรูปทุกรูป
(3) สำเนาทะเบียนบ้าน พร้อมรับรองสำเนาถูกต้อง  จำนวน  1  ฉบับ
(4) สำเนาบัตรประจำตัวประชาชน  พร้อมรับรองสำเนาถูกต้อง  จำนวน  1  ฉบับ
(5) ใบรับรองแพทย์  ที่แสดงว่าไม่เป็นโรคต้องห้ามตามที่คณะกรรมการกลางพนักงาน     
    ส่วนตำบลกำหนด  ซึ่งออกไม่เกิน 1 เดือน นับตั้งแต่ตรวจร่างกายจนถึงวันสมัคร
(6) เอกสารอื่น ๆ เช่น ทะเบียนสมรส  ใบเปลี่ยนชื่อ -  สกุล  (ถ้ามี) 
                     4.2 ผู้สมัครจะต้องรับผิดชอบในการตรวจสอบ และรับรองตนเองว่าเป็นผู้มีคุณสมบัติทั่วไป  และคุณสมบัติเฉพาะสำหรับตำแหน่งที่สมัครตรงตามที่ประกาศรับสมัคร และจะต้องกรอกรายละเอียดต่าง ๆ ในใบสมัคร   พร้อมทั้งยื่นและแสดงหลักฐาน  ตาม  วัน  เวลา  และสถานที่กำหนด ในกรณีที่มีความผิดพลาดอันเกิดจากผู้สมัครไม่มายื่นหลักฐาน ตามวันเวลา  และสถานที่กำหนด  หรือยื่นไม่ครบถ้วน จะถือว่าเป็นผู้ขาดคุณสมบัติในการสมัคร และหากมีกรณีปลอมแปลงเอกสารที่ใช้สมัคร จะถูกดำเนินคดีตามกฎหมาย
                       4.3   หากตรวจสอบภายหลังพบว่า ผู้สมัครรายใดมีคุณสมบัติไม่ครบถ้วนตามที่กำหนดคณะกรรมการดำเนินการสรรหาและเลือกสรร จะถือว่าเป็นผู้ขาดคุณสมบัติในการสมัครและไม่มีสิทธิได้รับการจ้างเป็นพนักงานจ้างตำแหน่งใด ๆ  
5. ค่าธรรมเนียมในการสมัคร
                  - ผู้สมัครต้องเสียค่าธรรมเนียมการสมัครสำหรับพนักงานจ้างตามภารกิจ ตำแหน่งละ 
100.๐๐ บาท 
                  ค่าธรรมเนียมการสมัครจะไม่จ่ายคืนให้เมื่อได้รับประกาศรายชื่อว่าเป็นผู้มีสิทธิเข้ารับการประเมินแล้ว เว้นแต่มีการยกเลิกการเลือกสรรครั้งนี้ทั้งหมด  จึงให้จ่ายคืนค่าธรรมเนียมการสมัครแก่ผู้สมัคร
            6.  ประกาศรายชื่อผู้มีสิทธิเข้ารับการประเมิน   วัน   เวลา   สถานที่ และระเบียบเกี่ยวกับการประเมิน ดังนี้
                      ประกาศรายชื่อผู้มีสิทธิเข้ารับการประเมิน  วัน  เวลา  สถานที่  และระเบียบเกี่ยวกับการประเมิน  ณ  ที่ทำการองค์การบริหารส่วนตำบลเทพราช  อำเภอสิชล  จังหวัดนครศรีธรรมราช  ภายในวันที่  25 มีนาคม 2564  โดยจะดำเนินการประเมิน ในวันที่ 26 มีนาคม 2564 และ ประกาศผลการประเมินในวันที่ 29 มีนาคม 2564 ณ ที่ทำการองค์การบริหารส่วนตำบลเทพราช
/7. หลักสูตร  …

7.  หลักสูตร  วิธีการการประเมิน  และเกณฑ์การตัดสิน
    พนักงานจ้างตามภารกิจ
      หลักสูตรการสอบสรรหาและเลือกสรร แบ่งเป็น ๓ ภาค คือ
       ๑) ภาคความรู้ความสามารถทั่วไป (ภาค ก) ๑๐๐ คะแนน โดยใช้วิธีสอบข้อเขียน (ปรนัย)

       2) ภาคความรู้ความสามารถเฉพาะตำแหน่ง (ภาค ข) ๑๐๐ คะแนน โดยวิธีสอบข้อเขียน
                     (ปรนัย)

       3) ภาคความเหมาะสมกับตำแหน่ง (ภาค ค) ๑๐๐ คะแนน โดยใช้วิธีการสัมภาษณ์และ/หรือ
       ทดสอบการปฏิบัติงานที่สอดคล้องกับตำแหน่ง 
      รายละเอียดตามภาคผนวก ข.แนบท้ายประกาศนี้

   8.  การขึ้นบัญชีผู้ผ่านการเลือกสรร
   8.1  การขึ้นบัญชีผู้ผ่านการเลือกสรร  จะเรียงลำดับที่จากผู้เลือกสรรได้คะแนนรวมสูงสุดลง
มาตามลำดับในกรณีที่มีผู้ผ่านการเลือกสรรได้คะแนนรวมเท่ากัน ผู้ผ่านการประเมินได้คะแนนจากการทดสอบตัวอย่างงานมากกว่าจะเป็นผู้อยู่ลำดับสูงกว่า 
                8.2 บัญชีผู้ผ่านการเลือกสรรจะใช้เพื่อการจ้างพนักงานจ้าง เป็นระยะเวลา 1 ปี นับแต่วันขึ้นบัญชีแต่ถ้ามีการเลือกสรรอย่างเดียวกันอีก และได้ขึ้นบัญชีผู้ผ่านการเลือกสรรใหม่แล้ว บัญชีผู้ผ่านการเลือกสรรครั้งนี้เป็นอันยกเลิก 
9.   การจ้างเป็นพนักงานจ้าง
                องค์การบริหารส่วนตำบลเทพราช  จะสั่งจ้างและแต่งตั้งผู้ที่ผ่านการคัดเลือกได้ตามลำดับที่ได้ประกาศขึ้นบัญชีไว้ตามตำแหน่งที่สมัครคัดเลือกก็ต่อเมื่อองค์การบริหารส่วนตำบลเพราช ได้ตรวจสอบแล้ว   ว่าผู้ที่ได้รับการสั่งจ้างเป็นผู้ที่มีคุณสมบัติทั่วไปของพนักงานจ้าง และมีคุณสมบัติเฉพาะสำหรับตำแหน่งตาม  ที่ ก.อบต.กำหนด  ทั้งนี้ หากตรวจสอบพบภายหลังว่าผู้สมัครสอบคัดเลือกได้เป็นผู้ที่ขาดคุณสมบัติ หรือคุณสมบัติไม่ตรงตามกำหนด  องค์การบริหารส่วนตำบลเทพราชอาจถอนรายชื่อผู้นั้นออกจากบัญชีรายชื่อผู้ที่ได้รับการคัดเลือกได้
                      จึงประกาศมาให้ทราบด้วยทั่วกัน
                             ประกาศ  ณ  วันที่  4   มีนาคม  พ.ศ.  2564 

         (นายไชยา  ขนอม) 
                                                นายกองค์การบริหารส่วนตำบลเทพราช    
ผนวก ก.
เอกสารรายละเอียดแนบท้ายประกาศองค์การบริหารส่วนตำบลเทพราช
เรื่อง  รับสมัครบุคลากรเพื่อคัดเลือกเป็นพนักงานจ้างตามภารกิจ ประจำปีงบประมาณ 2564 
ขององค์การบริหารส่วนตำบลเทพราช  ลงวันที่ 4 มีนาคม  2564 
       พนักงานจ้างตามภารกิจ
1. ตำแหน่ง พนักงานขับรถยนต์   จำนวน 1 อัตรา  (สังกัดกองช่าง)
2.1  ลักษณะงานที่ปฏิบัติ   
      ปฏิบัติงานเกี่ยวกับการขับรถยนต์ส่วนโยธาที่ปฏิบัติภารกิจขององค์การบริหารส่วน
ตำบลดูแลบำรุงรักษารถยนต์ ทำความสะอาดรถยนต์ ให้มีสภาพพร้อมใช้งานตลอด แก้ไขข้อขัดข้องเล็ก ๆ น้อย ๆ ในการใช้รถยนต์ดังกล่าว และปฏิบัติงานอื่นตามที่ผู้บังคับ บัญชามอบหมาย
2.2  หน้าที่และความรับผิดชอบ
                           ขับรถยนต์ บำรุงรักษาทำความสะอาดรถยนต์และแก้ไขข้อขัดข้องเล็ก ๆ น้อย ๆ ในการใช้รถยนต์ดังกล่าว และปฏิบัติงานอื่นตามที่ผู้บังคับบัญชามอบหมาย
2.3  คุณสมบัติเฉพาะตำแหน่ง
     - ลักษณะงานที่ปฏิบัติต้องมีความรู้ความสามารถและความชำนาญงานในหน้าที่ได้รับ
ใบอนุญาตขับรถยนต์ตามกฎหมายและมีทักษะในงานที่จะปฏิบัติไม่น้อยกว่า 5 ปี (ประสบการณ์)               ไม่จำกัดวุฒิการศึกษา
2.4  อัตราค่าตอบแทน
                 
       ได้รับค่าตอบแทนเดือนละ 9,40๐ .-บาท  ค่าครองชีพ ๒,00๐ .- บาท
2.5 ระยะเวลาการจ้าง 
                
       มีระยะเวลาในการจ้างไม่เกิน ๔ ปี (และอาจต่อสัญญาจ้างได้คราวละไม่เกิน 4)
ผนวก ข.

เอกสารแนบท้ายประกาศองค์การบริหารส่วนตำบลเทพราช ลงวันที่ 4 มีนาคม 2564
รายละเอียดวิชาที่จะดาเนินการสอบแนบท้ายประกาศองค์การบริหารส่วนตำบลเทพราช
(2) ตำแหน่ง พนักงานขับรถยนต์
     หลักสูตรและวิธีการสอบ
ก. ภาคความรู้ความสามารถทั่วไป 50 ข้อ (คะแนนเต็ม ๑๐๐ คะแนน)

    - สถานการณ์เศรษฐกิจ สังคม การเมือง ปัจจุบัน

- ความรู้เบื้องต้นเกี่ยวกับองค์การบริหารส่วนตำบล

- นโยบายของรัฐบาล นโยบายกระทรวงมหาดไทย และนโยบายกรมส่งเสริมการปกครองส่วนท้องถิ่น
   - ความรู้ภาษาไทย
   - ความรู้ความสามารถด้านเหตุผล
ข.ภาคความรู้ความสามารถเฉพาะตำแหน่ง 50 ข้อ (คะแนนเต็ม ๑๐๐ คะแนน)

- ทดสอบความรู้ความสามารถที่ใช้ในการปฏิบัติงานในหน้าที่ที่สมัครสอบ
- รัฐธรรมนูญแห่งราชอาณาจักรไทย พุทธศักราช ๒๕6๐
- พระราชสภาตำบลและองค์การบริหารส่วนตำบล พ.ศ.๒๕๓๗ และที่แก้ไขเพิ่มเติมจนถึงปัจจุบัน
- พระราชบัญญัติข้อมูลข่าวสารของทางราชการ พ.ศ.๒๕๔๐
- ระเบียบกระทรวงมหาดไทยว่าด้วยการพัสดุขององค์การบริหารส่วนตำบล พ.ศ.๒๕๓๕ และแก้ไข
เพิ่มเติมถึง (ฉบับที่ ๙) พ.ศ.๒๕๕๓
-  ระเบียบว่าด้วยการรักษาความลับของทางราชการ พ.ศ. 2544
-  ระเบียบว่าด้วยการรักษาความปลอดภัยแห่งชาติ พ.ศ. 2517
-  พระราชบัญญัติรถยนต์ พ.ศ. 2548
-  พระราชบัญญัติการขนส่งทางบก พ.ศ. 2552
-  กฎจราจรตำรวจ
ค. ภาคความเหมาะสมกับตำแหน่ง (คะแนนเต็ม ๑๐๐ คะแนน)

   ประเมินบุคคลเพื่อพิจารณาความเหมาะสมกับตำแหน่งหน้าที่ จากประวัติส่วนตัว ประวัติการศึกษาประวัติการทางาน และพฤติกรรมที่ปรากฏทางอื่นของผู้เข้าสอบ จากการสัมภาษณ์ ทั้งนี้ อาจใช้วิธีการอื่นใดเพิ่มเติมอีกก็ได้ เพื่อพิจารณาความเหมาะสมในด้านอื่น ๆ เช่น ความรู้ที่อาจใช้เป็นประโยชน์ในการปฏิบัติงานในหน้าที่ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ คุณธรรมจริยธรรมการปรับตัวเข้ากับเพื่อนร่วมงาน รวมทั้งสังคมและสิ่งแวดล้อม ความคิดริเริ่มสร้างสรรค์ ปฏิภาณไหวพริบและบุคลิกภายอย่างอื่น เป็นต้น
 เมื่อผ่านภาคความรู้ความสามารถทั่วไป (ภาค ก) และความรู้ความสามารถเฉพาะตำแหน่ง
(ภาค ข) โดยได้คะแนนตามเกณฑ์ที่กำหนดไว้  จึงจะเป็นผู้มีสิทธิสอบในภาคความเหมาะสมกับตำแหน่ง(ภาค ค) ได้

